Markku Alén

Markku Allan Alén (sündinud 15. veebruaril 1951 Helsingis) on Soome endine rallisõitja ja autosportlane. 

Ta on autoralli maailmameistrivõistlustel sõitnud Fiati, Lancia, Subaru ja Toyota meeskonnas. 2011. aastani oli tema nimel enim maailmameistrivõistluste kiiruskatsevõite.

Kuigi Alén ei ole võitnud ühtki MM-tiitlit, hoidis ta mõnda aega enim etappe võitnud rallisõitja rekordit. Sealhulgas on ta kuus korda võitnud Soome ralli. Siiski võitis ta 1978. aasta rallihooajal FIA sõitjate karika, mis oli autoralli MM-i eelkäijaks. 1986. aasta hooajal oli Alén 11 päeva maailmameister, kuid kaotas tiitli Juha Kankkusele, kui Rahvusvaheline Autoliit (FIA) tühistas San Remo etapi tulemused.

Karjäär
Varajane
Markku Alén sai huvi rallispordi vastu oma isalt Eero Alénilt, kes tuli 1963. aastal Soome meistriks jäärajasõidus. Isa eeskujul alustas Alén oma rallikarjääri jäärajasõidust, tulles Hankirallil Soome juunioride meistriks ja jäärajal Soome meistriks. Oma rallidebüüdi tegi Alén 18-aastaselt, kui saavutas Renault 8 Gordiniga 1000 järve rallil üheksanda koha. Pärast seda, kui ta oli sõlminud lepingu Volvoga ja saanud Volvo 142 juhiks, saavutas ta 1000 järve rallil kahel järjestikusel aastal (1971 ja 1972) teise koha. 

Tema debüüt autoralli MM-võistlustel toimus 1973. aastal 1000 järve rallil, kus ta saavutas teise koha Timo Mäkineni järel. Sama aasta RAC rallil tuli ta aga kokkuvõttes kolmandaks, sõites sealjuures juba Fordiga (Ford Escort RS1600). See oli ka esimene ralli, kus ta kaardisõitjaks oli Ilkka Kivimäki.

Fiat (1974–81)
Aléni esinemised Soome rallil köitsid Fiati ja Fordi tähelepanu. Tema reputatsiooni kindlustas kolmas koht RAC rallil, kus ta ajas esimesel päeval auto üle katuse ja platseerus 178. kohale. Siiski sõlmis Alén Fiatiga lepingu, mis võimaldas talle suurt palka. Alén oli ka esimene rallisõitja, kes tegeles personaalse fitnessiprogrammiga.

1974. ja 1975. aasta hooajal sõitis Alén Fiat 124-ga. Ta saavutas mitmeid poodiumikohti ning võitis 1975. aastal Portugalis oma esimese ralli. 1976. aasta hooajal sõitis ta uue Fiat 131-ga, mis osutus suureks edasiminekuks võrreldes eelkäijaga. Alén võitis 1976. aasta 1000 järve ralli ning 1977. aasta Portugali ralli ning aitas Fiatil võita nende esimese konstruktorite karika 1977. aastal.

1978. aasta hooajal võitis ta Fiatiga kaks sõitu ning tuli viis korda järjest poodiumile. San Remo rallil ta debüteeris Alitalia Fiati Lancia Stratosega ning võitis sellega oma kolmanda ralli sel hooajal. Need esitused tõid Alénile FIA sõitjate karika ning viisid Fiati teist korda järjest konstruktorite karika võitjaks. Alén jätkas sõitmist Fiatil 1981. aasta hooaja lõpuni, võites vähemalt ühe osavõistluse igal hooajal. 1980. aastal tuli Fiat kolmandat korda konstruktorite võitjaks. Aléni parimaks saavutuseks jäi aga kolmas koht MM-i kokkuvõttes 1979. aastal.

Lancia (1982–89)
Pärast seda, kui Fiat loobus osalemast MM-võistlustel, liikus Alén Lancia võistkonda. 1982. aasta MM-il debüteeris ta Lancia esimese B-rühma autoga, Lancia 037-ga, mis tänu oma tagaveole oli kiire eelkõige asfaldirallidel. Aléni kolm etapivõitu 1983. aasta hooajal aitasid Lancial konstruktorite arvestuses napilt alistada nelikveoline Audi Quattro ning võita konstruktorite karikas. Alén individuaalarvestuses saavutas 1983. aasta hooajal kolmanda koha. 1984. aastal saavutas Lancia vaid ühe võidu, mille tõi Alén Korsika rallil. Ühtlasi oli see Lancia 037 viimane etapivõit. 1985. aasta hooaja lõpul vahetati Lancia 037 nelikveolise Lancia Delta S4 vastu välja. Debüüt RAC rallil uue Deltaga tõi Alénile teise koha.

1986. aasta Korsika rallil sai surma Aléni tiimikaaslane Henri Toivonen. Pärast seda sai Alénist selgelt tiimi liider. Alén kaotas 1986. aasta MM-i sõitjate arvestuses Juha Kankkunenile, kuigi oli 11 päeva olnud maailmameister. Nimelt võitis Alén San Remo ralli, kus Peugeot, mille sõitja Kankkunen oli, jäeti korraldajate poolt kõrvale. Peugeot vaidlustas otsuse ning San Remo ralli tulemused tühistati, tagades MM-tiitli seega Kankkunenile.

Alén jätkas Lanciaga peale B-rühma likvideerimist 1986. aastal ning kohanes edukalt A-rühma autoga. Ta võitis kolm etappi Lancia Delta HF 4WD-ga 1987. aasta hooajal, kuid kaotas võimaluse saavutada teine koht 1987. aasta RAC rallil, kui ta sõitis autoga üle katuse. Ta võitis veel kolm etappi 1988. aasta MM-il, sealhulgas esimese RAC rallil. Alén saavutas maailmameistrivõistlustel kokkuvõttes teise koha. 1988. aasta RAC ralli võit jäi Aléni viimaseks võiduks MM-il.

Hiline karjäär
1990. aasta hooaja hakul liitus Alén noore Subaru võistkonnaga ning saavutas esimesed edusammud Subaru Legacy'ga, nagu näiteks neljas koht 1990. aasta 1000 järve rallil ning kolmas koht 1991. aasta Rootsi rallil. 1991. aasta MM-i kokkuvõttes tuli Alén kaheksandaks.

1992. aasta hooajaks liitus Alén Toyota tiimiga, kus ta mängis teise sõitja rolli Carlos Sainzi kõrval. Hooaeg Toyotaga tõi Alénile kolmanda koha 1000 järve rallil ning viienda koha MM-i kokkuvõttes. 

1993. aasta hooajal oli Alén lepinguta, mistõttu sõitis erinevatel autodel. Hooaja hakul sõitis ta Toyota ja Subaruga, saavutades vastavalt Toyotaga teise koha Safari rallil ning Subaruga neljanda koha Portugali rallil. Alén sõitis ka Subaru Imprezaga selle debüüdil 1993. aasta Soome rallil, mis lõppes Aléni jaoks katkestamisega. See sõit lõpetas Aléni karjääri tipprallisõitjana.

1995. aastal sõitis Alén Alfa Romeoga kaks sõitu (ITC) ja DTM sarjas, kus ta parimaks jäi 10. koht Helsingi osavõistlusel. 1996. ja 1997. aastal sõitis Alén Androse jäärajavõistluste auhinnasarjas.

Tähistamaks oma 50. sünnipäeva 2001. aastal, osales Alén Soome rallil, kus saavutas Ford Focus WRC-ga 16. koha. Ta on osalenud kaks korda Pariis-Dakari rallil veoautode klassis. 

Markku Aléni poeg Anton Alén võitis 2006. aasta Soome rallil N-grupis.

Autoralli MM-võistluste tulemused
 Aasta Tiim Auto 1 2 3 4 5 6 7 8 9 10 11 12 13 14 15 16 Koht Punkte 1973 Volvo Volvo 142 MON SWE POR KEN MOR GRE POL FIN2 AUT ITA USA FRA – – Motorcraft Ford Escort RS1600 GBR3 1974 Fiat Fiat Abarth 124 Rallye POR3 KEN FIN3 ITAKatk CANKatk USA2 GBRKatk FRAKatk – – 1975 Fiat Fiat Abarth 124 Rallye MON3 SWE6 KEN GRE MOR POR1 ITAKatk FRA GBRKatk  – – Datsun Datsun 160J FINKatk 1976 Fiat Fiat Abarth 124 Rallye MON6 SWE POR KEN GRE  – – Fiat Fiat 131 Abarth MOR12 FIN1 ITAKatk FRA GBRKatk 1977 Fiat Fiat 131 Abarth MON54 SWEKatk POR1 KEN NZL3 GREKatk FINKatk CANKatk ITA FRA GBRKatk – – 1978 Fiat Fiat Abarth 131 MON SWE3 Safari POR1 GRE2 FIN1 CAN2 CIV FRA GBRKatk – – Fiat Lancia Stratos HF ITA1 1979 Alitalia Fiat Fiat 131 Abarth MON3 SWE4 POR KEN3 GRE NZL FIN1 CAN ITA6 FRA GBR5 CIV 3 68 1980 Fiat Italia Fiat 131 Abarth MONKatk SWE POR2 KEN GRE3 ARGKatk FIN1 NZL ITAKatk FRA GBR CIV 6 47 1981 Fiat Auto Torino Fiat 131 Abarth MON7 SWE POR1 KEN FRA GRE2 ARG BRA FIN2 ITA9 CIV GBRKatk 4 56 1982 Martini Racing Lancia Rally 037 MON SWE POR KEN FRA9 GREKatk NZL BRA FINKatk ITAKatk CIV GBR4 21 12 1983 Martini Racing Lancia Rally 037 MON2 SWE POR4 KEN FRA1 GRE2 NZL ARG5 FIN3 ITA1 CIV GBR 3 100 1984 Martini Racing Lancia Rally 037 MON8 SWE POR2 KEN4 FRA1 GRE3 NZL2 ARG FIN2 ITAKatk CIV GBR 3 90 1985 Lancia Martini Lancia Rally 037 MON SWE POR KENKatk FRAKatk GRE NZL ARG FIN3 ITA4 CIV 5 37 Lancia Martini Lancia Delta S4 GBR2 1986 Martini Lancia Lancia Delta S4 MONKatk SWE2 PORKatk FRAKatk GREKatk NZL2 ARG2 FIN3 CIV ITA1 GBR2 USA1 2 104 Martini Lancia Lancia Rally 037 KEN3 1987 Martini Lancia Lancia Delta HF 4WD MON SWE5 POR1 KEN FRA GRE1 USA3 NZL ARG FIN1 CIV ITAKatk GBR5 3 88 1988 Martini Lancia Lancia Delta HF 4WD MON SWE1  2 86 Martini Lancia Lancia Delta Integrale POR6 KEN FRA GRE4 USA NZL ARG FIN1 CIV ITA4 GBR1 1989 Martini Lancia Lancia Delta Integrale SWE MON POR2 KEN FRA GRE NZL ARG FINkatk AUS3 ITA CIV GBR 9 27 1990 Subaru Technica International Subaru Legacy RS MON POR KENkatk FRA GREkatk NZL ARG FIN4 AUS ITAkatk CIV GBRkatk 20= 10 1991 Subaru Rally Team Europe Subaru Legacy RS MON SWE3 POR5 KEN FRA GREkatk NZL4 ARG FINkatk AUS4 ITA CIV ESP GBRkatk 8 40 1992 Toyota Team Europe Toyota Celica Turbo 4WD MONkatk POR4 FRA GREkatk NZL  ARG FIN3 AUS ITA CIV ESP GBR4 5 50 Toyota Team Sweden Toyota Celica GT-Four SWE4  Toyota Team Kenya Toyota Celica Turbo 4WD KEN5 1993 555 Subaru World Rally Team  Subaru Legacy RS MON SWE POR4 FRA GRE ARG NZL 11 25 Toyota Castrol Team Toyota Celica Turbo 4WD KEN2 555 Subaru World Rally Team Subaru Impreza 555 FINkatk AUS ITA ESP GBR 2001 Blue Rose Team Ford Focus WRC MON SWE POR ESP ARG CYP GRE KEN FIN16 NZL ITA FRA AUS GBR – –

MM-sarja etapivõidud
  #  Ralli Hooaeg Kaardilugeja Auto 1 9. Portugali ralli 1975 Ilkka Kivimäki Fiat Abarth 124 Rallye 2 26. 1000 järve ralli 1976 Ilkka Kivimäki Fiat 131 Abarth 3 11. Portugali ralli 1977 Ilkka Kivimäki Fiat 131 Abarth 4 28. 1000 järve ralli 1978 Ilkka Kivimäki Fiat 131 Abarth 5 12. Portugali ralli 1978 Ilkka Kivimäki Fiat 131 Abarth 6 20. San Remo ralli 1978 Ilkka Kivimäki Lancia Stratos HF 7 29. 1000 järve ralli 1979 Ilkka Kivimäki Fiat 131 Abarth 8 30. 1000 järve ralli 1980 Ilkka Kivimäki Fiat 131 Abarth 9 15. Portugali ralli 1981 Ilkka Kivimäki Fiat 131 Abarth 10 27. Korsika ralli 1983 Ilkka Kivimäki Lancia Rally 037 11 25. San Remo ralli 1983 Ilkka Kivimäki Lancia Rally 037 12 28. Korsika ralli 1984 Ilkka Kivimäki Lancia Rally 037 13 21. Olympus ralli 1986 Ilkka Kivimäki Lancia Delta S4 14 21. Portugali ralli 1987 Ilkka Kivimäki Lancia Delta HF 4WD 15 34. Akropolise ralli 1987 Ilkka Kivimäki Lancia Delta HF 4WD 16 37. 1000 järve ralli 1987 Ilkka Kivimäki Lancia Delta HF 4WD 17 38. Rootsi ralli 1988 Ilkka Kivimäki Lancia Delta HF 4WD 18 38. 1000 järve ralli 1988 Ilkka Kivimäki Lancia Delta Integrale 19 37. RAC ralli 1988 Ilkka Kivimäki Lancia Delta Integrale

Kategooria:Soome autorallisõitjad
Kategooria:Sündinud 1951